Women's national association football team representing Japan
บทความนี้เกี่ยวกับทีมฟุตบอลหญิง สำหรับทีมฟุตบอลชาย ดูที่ ฟุตบอลทีมชาติญี่ปุ่น

**ฟุตบอลหญิงทีมชาติญี่ปุ่น** (ญี่ปุ่น: サッカー日本女子代表; โรมาจิ: *Sakkā Nippon Joshi Daihyō*) หรือที่รู้จักในฉายา *นาเดชิโกะเจแปน* (ญี่ปุ่น: なでしこジャパン) เป็นตัวแทนทีมฟุตบอลหญิงของประเทศญี่ปุ่น ภายใต้การดำเนินงานโดยสมาคมฟุตบอลญี่ปุ่น (เจเอฟเอ) มีอันดับโลกที่ดีที่สุดคืออันดับ 3 ซึ่งทำได้ในเดือนธันวาคม ค.ศ. 2011

ทีมชาติญี่ปุ่นถือเป็นทีมฟุตบอลหญิงที่ประสบความสำเร็จมากที่สุดในทวีปเอเชีย พวกเธอเอาชนะสหรัฐอเมริกาในการแข่งขันฟุตบอลโลกหญิง 2011 รอบชิงชนะเลิศ ส่งผลให้เป็นทีมแรกของเอเชียที่ชนะการแข่งขันฟุตบอลโลกหญิง และถือเป็นทีมที่ 4 ของโลกที่คว้าแชมป์ได้ และยังประสบความสำเร็จในอีกหลายรายการต่อมา โดยคว้าเหรียญเงินจากการแข่งขันโอลิมปิกฤดูร้อน 2012 และได้รองแชมป์ฟุตบอลโลกหญิง 2015 และยังชนะการแข่งขันเอเชียนคัพ 2 สมัยใน ค.ศ. 2014 และ 2018, กีฬาเอเชียนเกมส์สองสมัยใน ค.ศ. 2010 และ 2018 และฟุตบอลชิงแชมป์แห่งชาติเอเชียตะวันออก 3 สมัยใน ค.ศ. 2008, 2010 และ 2019

ประวัติ
-------

### ยุค 70 และยุค 80

ในช่วงคริสต์ทศวรรษ 1970 ได้มีจำนวนนักฟุตบอลหญิงและทีมฟุตบอลหญิงเพิ่มขึ้นในประเทศญี่ปุ่น และมีการจัดการแข่งขันลีกระดับภูมิภาคขึ้นในส่วนต่าง ๆ ของประเทศญี่ปุ่น จากนั้นในปี ค.ศ. 1980 ได้มีการจัดการแข่งขัน "ออลเจแปนวีเมนส์ฟุตบอลแชมเปียนชิพ" และในปี ค.ศ. 1981 ฟุตบอลหญิงทีมชาติญี่ปุ่นได้เข้าแข่งขันในระดับนานาชาติครั้งแรกที่ฮ่องกง ทีมนี้ยังคงเข้าแข่งขันอย่างต่อเนื่องทั้งในประเทศญี่ปุ่นและประเทศอื่น ๆ แต่ก็ไม่ใช่ทีมชาติ "ออลเจแปน" หากแต่เป็นการจัดทีมชั่วคราวที่ได้คัดเลือกจากลีกระดับภูมิภาค

ในปี ค.ศ. 1986 เรียวเฮ ซุสุกิ ได้รับเลือกให้เป็นผู้ฝึกสอนฟุตบอลหญิงทีมชาติญี่ปุ่น ซึ่งเป็นทีม "ออลเจแปน" ชุดแรก ส่วนในปี ค.ศ. 1989 ได้มีการก่อตั้ง "ฟุตบอลลีกหญิงแห่งประเทศญี่ปุ่น" (หรือที่เรียกในชื่อย่อว่า "แอลลีก") และฟุตบอลหญิงทีมชาติญี่ปุ่นยังได้รับการคัดเลือกสู่การแข่งขัน "ฟุตบอลโลกหญิง 1991" ที่จัดขึ้น ณ ประเทศจีน

### ตกต่ำ

ทีมฟุตบอลหญิงของญี่ปุ่นยังมีส่วนร่วมในการแข่งขันระดับโลกอย่างต่อเนื่องทั้งในโอลิมปิกฤดูร้อน 1996 และ ฟุตบอลโลกหญิง 1995 ส่งผลให้ชื่อเสียงของทีมชาติและการแข่งขันแอลลีกในประเทศเป็นที่รู้จักในระดับสากลมากขึ้น อย่างไรก็ตาม พวกเธอไม่ผ่านรอบคัดเลือกในการแข่งขันโอลิมปิกฤดูร้อน 2000 และจากปัญหาเศรษฐกิจในประเทศที่เรียกว่า "ทศวรรษที่สาบสูญ (Lost Decades)" ส่งผลให้หลายสโมสรได้รับผลกระทบถึงขั้นมีการถอนตัวจากแอลลีก และเรียกได้ว่าเป็นยุคตกต่ำของทีมชาติญี่ปุ่น

### ฟื้นตัว

ในเดือนสิงหาคม ค.ศ. 2002 เอจิ อุเอดะ อดีตผู้จัดการทีมชาติมาเก๊าได้รับการแต่งตั้งให้มาคุมทีม โดยได้รับความคาดหวังว่าจะเข้ามาฟื้นฟูทีมฟุตบอลหญิงของญี่ปุ่นเพื่อเตรียมพร้อมสำหรับกีฬาโอลิมปิกฤดูร้อน 2004 ในช่วงแรกทีมยังมีผลงานที่ไม่ดีนัก แต่อุเอดะก็ปรับปรุงทีมจนค่อย ๆ พัฒนาขึ้นและเริ่มได้รับความสนใจจากแฟน ๆ ในประเทศอย่างกว้างขวาง โดยเฉพาะการแข่งขันในนัดตัดสินที่พบกับเกาหลีเหนือเพื่อหาทีมที่ผ่านเข้าสู่โอลิมปิกมีแฟน ๆ เข้าไปให้กำลังใจที่สนามรวมถึงรับชมการถ่ายทอดสดอย่างล้นหลาม

สืบเนื่องจากกระแสความนิยมในทีมฟุตบอลหญิงที่มากขึ้น สมาคมฟุตบอลญี่ปุ่นจึงจัดการประกวดการตั้งชื่อเล่นให้กับทีม และในที่สุดชื่อ "*นะเดะชิโกะเจแปน"* ก็ได้รับเสียงโหวตให้เป็นชื่อที่ได้รับคัดเลือกจากชื่ออื่น ๆ อีกกว่า 2,700 ชื่อและได้รับการประกาศให้เป็นชื่อเล่นของทีมอย่างเป็นทางการในวันที่ 7 กรกฎาคม ค.ศ. 2004 โดยชื่อนะเดะชิโกะมาจากชื่อของดอกไม้ "Dianthus" และมาจากวลี "ยะมะโตะ นะเดะชิโกะ (*Yamato nadeshiko)*" ในภาษาญี่ปุ่นซึ่งหมายถึง "ตัวตนของผู้หญิงญี่ปุ่นในอุดมคติ" หรือ "ตัวอย่างของความงามที่บริสุทธิ์และความเป็นหญิง"

### ฟุตบอลโลก 2003 และ 2007

ในการแข่งขันฟุตบอลโลกหญิง 2003 ญี่ปุ่นอยู่ร่วมกลุ่มกับเยอรมนี, แคนาดา และทีมหน้าใหม่อย่างอาร์เจนตินา ญี่ปุ่นเริ่มต้นด้วยการเอาชนะอาร์เจนตินา 6–0 แต่พวกเธอแพ้ทีมแชมป์ในครั้งนั้นอย่างเยอรมนี 0–3 และแพ้แคนาดาซึ่งจบในอันดับ 4 ของการแข่งขันไป 1–3 ตกรอบแรก

ต่อมาในฟุตบอลโลกหญิง 2007 ญี่ปุ่นอยู่ร่วมกลุ่มกับเยอรมนี, อาร์เจนตินา และอังกฤษ ญี่ปุ่นสามารถเสมอกับอังกฤษได้ 2–2 และเอาชนะอาร์เจนตินา 1–0 แต่แพ้เยอรมนีในนัดสุดท้าย 0–2 ตกรอบแรก และไม่มีใครคาดคิดว่าความล้มเหลวในฟุตบอลโลกสองสมัยติดต่อกันจะนำไปสู่ความสำเร็จใน ค.ศ. 2011

### ยุคทอง

#### ฟุตบอลโลก 2011

ญี่ปุ่นได้สิทธิ์ร่วมแข่งขันฟุตบอลโลกหญิง 2011 ในฐานะทีมอันดับสามจากการแข่งขันเอเชียนคัพหญิงใน ค.ศ. 2010 และหลังจากจบอันดับสองในรอบแบ่งกลุ่มฟุตบอลโลก ญี่ปุ่นเอาชนะเยอรมนีได้ 1–0 ในรอบก่อนรองชนะเลิศ ตามด้วยการชนะสวีเดน 3–1 ผ่านเข้าชิงชนะเลิศไปพบสหรัฐ และสามารถเอาชนะได้ในการดวลจุดโทษหลังจากเสมอกันในช่วงต่อเวลาพิเศษ 2–2 สร้างประวัติศาสตร์คว้าแชมป์โลกครั้งแรก โดยเป็นทีมฟุตบอลหญิงทีมแรกของเอเชียที่ชนะเลิศการแข่งขันฟุตบอลโลก และความสำเร็จนี้เกิดขึ้นหลังจากการชนะเลิศการแข่งขันเอเชียนคัพ 2011 ของทีมฟุตบอลชายญี่ปุ่น ถือเป็นปีที่ประสบความสำเร็จมากที่สุดของวงการฟุตบอลญี่ปุ่น

#### โอลิมปิกฤดูร้อน 2012

ญี่ปุ่นร่วมแข่งขันโอลิมปิกฤดูร้อน 2012 ในฐานะทีมอันดับหนึ่งจากการแข่งขันรอบคัดเลือกในเดือนธันวาคม ค.ศ. 2011 เพียง 6 สัปดาห์หลังจากคว้าแชมป์ฟุตบอลโลก ญี่ปุ่นจบในอันดับสองของกลุ่มตามหลังสวีเดน และเอาชนะบราซิล 2–0 ในรอบก่อนรองชนะเลิศ ตามด้วยการชนะฝรั่งเศส 2–1 ในรอบรองชนะเลิศ ซึ่งฝรั่งเศสเป็นทีมที่เอาชนะญี่ปุ่นได้ในเกมกระชับมิตรก่อนการแข่งขันโอลิมปิก

ในรอบชิงชนะเลิศเป็นการพบกันอีกครั้งของคู่ชิงชนะเลิศฟุตบอลโลก 2011 แต่ในครั้งนี้ญี่ปุ่นเป็นฝ่ายแพ้สหรัฐ 1–2 ทำได้เพียงคว้าเหรียญเงินไปครอง โดยสหรัฐได้สองประตูจาก คาร์ลี ลอยด์ ในขณะที่ ยูกิ นางาซาโตะ ทำประตูให้ญี่ปุ่น

ทีมนะเดะชิโกะใน ค.ศ. 2013
#### เอเชียนคัพ 2014

แม้จะชนะเลิศการแข่งขันฟุตบอลโลก 2011 แต่ทีมฟุตบอลหญิงของญี่ปุ่นเข้าร่วมการแข่งขัน ฟุตบอลหญิงเอเชียนคัพ 2014 โดยไม่เคยชนะเลิศรายการนี้มาก่อน พวกเธออยู่ร่วมกลุ่มเดียวกับทีมแชมป์เก่าอย่างออสเตรเลีย, เจ้าภาพอย่างเวียดนาม และทีมหน้าใหม่อย่างจอร์แดน ญี่ปุ่นประเดิมด้วยการเสมอออสเตรเลีย 2–2 และเอาชนะเวียดนาม (4–0) และจอร์แดน (7–0) ไปอย่างง่ายดายในสองนัดต่อมา จบรอบแบ่งกลุ่มในฐานะทีมอันดับหนึ่งด้วยผลประตูได้เสียที่ดีกว่าออสเตรเลีย

ในรอบรองชนะเลิศญี่ปุ่นต้องเล่นกับจีนถึงช่วงต่อเวลาก่อนจะเอาชนะไปได้ 2–1 และพบออสเตรเลียในรอบชิงชนะเลิศ ก่อนจะเอาชนะได้ 1–0 จากประตูของ อาซึสะ อิวะชิมิซุ คว้าแชมป์เป็นสมัยแรก และความสำเร็จในรายการนี้ทำให้พวกเธอได้รับการยกย่องเป็น "ทีมราชินีแห่งทวีปเอเชีย" และถือเป็นทีมฟุตบอลหญิงทีมแรกของเอเชียที่คว้าแชมป์ฟุตบอลโลกและเอเชียนคัพได้ทั้งสองรายการ และจากผลงานอันโดดเด่นในรายการนี้ร่วมกับออสเตรเลีย, จีน, เกาหลีใต้ และทีมหน้าใหม่อย่างทีมชาติไทย ส่งผลให้ทุกทีมได้สิทธิ์แข่งขันฟุตบอลโลกหญิง 2015 ที่ประเทศแคนาดาในปีต่อไป

#### ฟุตบอลโลก 2015

การแข่งขันฟุตบอลโลกหญิง 2015 รอบชิงชนะเลิศระหว่างญี่ปุ่นและสหรัฐ
ทีมฟุตบอลหญิงของญี่ปุ่นในฐานะทีมอันดับ 4 ของโลกในขณะนั้น ถูกจับสลากอยู่ในกลุ่มซีร่วมกับเอกวาดอร์ซึ่งลงแข่งขันครั้งแรก, สวิตเซอร์แลนด์ และแคเมอรูน ญี่ปุ่นเอาชนะได้ทั้งสามนัด ไปพบกับเนเธอร์แลนด์ซึ่งลงแข่งขันครั้งแรกในรอบ 16 ทีมสุดท้าย ญี่ปุ่นเอาชนะได้ 2–1 ตามด้วยการชนะออสเตรเลียซึ่งพบกันในรอบชิงชนะเลิศเอเชียนคัพครั้งที่แล้ว 1–0 จากประตูของ มานะ อิวะบุจิ

ญี่ปุ่นพบอังกฤษในรอบรองชนะเลิศ ทั้งสองทีมเล่นกันอย่างสนุก ญี่ปุ่นนั้นออกนำไปก่อนจากจุดโทษของ อายะ มิยะมะ แต่อังกฤษก็ได้จุดโทษตีเสมอจาก ฟารา วิลเลียมส์ และเกมดำเนินไปอย่างสูสีก่อนที่ญี่ปุ่นจะมาได้ประตูชัยในช่วงทดเวลาบาดเจ็บ จากการทำเข้าประตูตัวเองของผู้เล่นอังกฤษ ลอรา บาสเซ็ตต์ ผ่านเข้าชิงชนะเลิศไปพบคู่ปรับเก่าอย่างสหรัฐในรอบชิงชนะเลิศ

โชคไม่ดีที่ในครั้งนี้ญี่ปุ่นไม่สามารถต่อกรกับสหรัฐได้ โดยญี่ปุ่นเสียถึงสี่ประตูในระยะเวลาเพียง 16 นาทีแรก โดย คาร์ลี ลอยด์ ผู้เล่นคนสำคัญของสหรัฐทำแฮตทริกด้วยการยิง 3 ประตู และแม้ญี่ปุ่นจะตามเอาคืนได้สองประตูในช่วงครึ่งหลัง พวกเธอก็เสียอีกหนึ่งประตู เกมจบลงโดยความพ่ายแพ้ด้วยผลประตู 2–5 ของญี่ปุ่น ได้เพียงรองแชมป์

#### เอเชียนคัพ 2018

ญี่ปุ่นยังคงประสบความสำเร็จอย่างต่อเนื่อง โดยป้องกันแชมป์เอเชียนคัพได้อีกครั้งในการแข่งขัน ฟุตบอลหญิงเอเชียนคัพ 2018 แม้พวกเธอเกือบจะไม่ผ่านรอบแบ่งกลุ่มด้วยการมี 5 คะแนนเท่ากับออสเตรเลีย และเกาหลีใต้ และมีเฮดทูเฮดที่เท่ากับเกาหลีใต้ แต่ญี่ปุ่นผ่านเข้ารอบด้วยจำนวนประตูที่ยิงได้มากกว่า พวกเธอเอาชนะจีนในรอบรองชนะเลิศ 3–1 เข้าไปพบกับออสเตรเลียอีกครั้งในรอบชิงชนะเลิศเช่นเดียวกับในการแข่งขัน 4 ปีที่แล้ว และญี่ปุ่นก็เอาชนะได้อีกครั้งด้วยผลประตู 1–0 คว้าแชมป์เอเชียนคัพสมัยที่สอง

### ปัจจุบัน

ญี่ปุ่นไม่ประสบความสำเร็จในฟุตบอลโลกหญิง 2019 ที่ประเทศฝรั่งเศส พวกเธออยู่ในกลุ่มดีร่วมกับอังกฤษ, อาร์เจนตินา และสกอตแลนด์ ผ่านเข้ารอบในฐานะทีมอันดับสองของกลุ่มด้วย 4 คะแนน แต่ก็ตกรอบ 16 ทีมสุดท้ายโดยแพ้เนเธอร์แลนด์ 1–2 ต่อมา ประเทศญี่ปุ่นเป็นเจ้าภาพโอลิมปิกฤดูร้อน 2020 ทีมฟุตบอลหญิงของญี่ปุ่นผ่านรอบแบ่งกลุ่มในฐานะทีมอันดับสามตามหลังสหราชอาณาจักรและแคนาดา แต่ก็ยุติเส้นทางไว้ที่รอบก่อนรองชนะเลิศโดยแพ้สวีเดน 1–3

ผู้ฝึกสอนปัจจุบัน
-----------------

*ณ วันที่ 8 มกราคม 2022*

| ตำแหน่ง | รายชื่อ |
| --- | --- |
| ผู้ฝึกสอน |  ฟุโตะชิ อิเกดะ |
| ผู้ช่วยผู้ฝึกสอน |  โทโมมิ มิยาโมโตะ |
| ผู้ช่วยผู้ฝึกสอน |  มิชิอิสะ คาโนะ |
| ผู้ฝึกสอนผู้รักษาประตู |  โทชิฮิโระ นิชิริ |
| ผู้ฝึกสอนด้านสมรรถภาพ |  เคซูเกะ โอสึกะ |

อันดับโลก
---------

*ณ วันที่ 10 ธันวาคม 2021*
  อันดับที่ดีทีสุด   การเปลี่ยนแปลงอันดับที่ดีที่สุด   อันดับที่แย่ที่สุด   การเปลี่ยนแปลงอันดับที่แย่ที่สุด

| อันดับโลกของทีมชาติญี่ปุ่น |
| --- |
|  | อันดับ | ปี | จำนวนนัด | ชนะ | แพ้ | เสมอ | ดีที่สุด | แย่ที่สุด |  |
| อันดับ | การเปลี่ยนแปลง | อันดับ | การเปลี่ยนแปลง |  |
|  | 13  (10 ธันวาคม 2021) | 2022 | 0 | 0 | 0 | 0 | 13 | Steady | 13 | Steady |  |
|  | 13 | 2021 | 11 | 6 | 3 | 2 | 10 | เพิ่มขึ้น1 | 13(10 ธันวาคม) | ลดลง3 |

ดูเพิ่ม
-------

* ฟุตบอลในประเทศญี่ปุ่น
* ฟุตบอลทีมชาติญี่ปุ่น
* ฟุตซอลทีมชาติญี่ปุ่น
* ฟุตบอลโลกหญิง
* เอเชียนคัพหญิง
* โอลิมปิกฤดูร้อน

อ้างอิง
-------

1. ↑  "Mr. IKEDA Futoshi appointed as coach of Nadeshiko Japan (Japan Women's National Team)". *Japan Football Association (JFA)*. Tokyo. 1 October 2021. สืบค้นเมื่อ 1 October 2021.
2. ↑  "The FIFA/Coca-Cola Women's World Ranking". *FIFA*. 25 สิงหาคม 2023. สืบค้นเมื่อ 25 สิงหาคม 2023.
3. 1 2  "Japan Football Association" (PDF).
4. ↑  "なでしこジャパン". *JFA｜公益財団法人日本サッカー協会* (ภาษาญี่ปุ่น). สืบค้นเมื่อ 2022-01-17.
5. ↑  "JFA.jp - The official website of the Japan Football Association (JFA)". *JFA｜公益財団法人日本サッカー協会* (ภาษาญี่ปุ่น).
6. ↑  "Japan: FIFA/Coca-Cola World Ranking". คลังข้อมูลเก่าเก็บจากแหล่งเดิมเมื่อ 26 August 2007. สืบค้นเมื่อ 23 June 2017.
7. ↑  News, A. B. C. "2015 FIFA Women's World Cup: Complete Tournament Results". *ABC News* (ภาษาอังกฤษ). `{{cite web}}`: `|last=` มีชื่อเรียกทั่วไป (help)
8. ↑  Hongo, Jun, "Nadeshiko Japan eyes London Olympic gold เก็บถาวร 2012-11-01 ที่ เวย์แบ็กแมชชีน", *Japan Times*, 24 January 2012, p. 3.
9. ↑
10. ↑  Author, No (2014-05-26). "Nadeshiko Japan beats Australia to win Women's Asian Cup". *The Japan Times* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2022-01-19. สืบค้นเมื่อ 2022-01-19. `{{cite web}}`: `|last=` มีชื่อเรียกทั่วไป (help)
11. ↑  "Japan lift 2014 AFC Women's Asian Cup | Goal.com". *www.goal.com*.
12. ↑  Gibney, Andrew. "Women's World Cup 2015: Japan Team Guide". *Bleacher Report* (ภาษาอังกฤษ).
13. ↑  Lutz, Tom (2015-07-06). "Women's World Cup 2015 final: USA beat Japan 5-2 – as it happened". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2022-01-19.
14. ↑  "Japan 1-0 Australia (AFC Women's Asian Cup 2018: Final)". *the-AFC* (ภาษาอังกฤษ).
15. ↑  "Nadeshiko Japan (Japan Women's National Team) squad - AFC Women's Asian Cup India 2022 (1/20-2/6)". *Japan Football Association (JFA)*. Tokyo. 7 January 2022. สืบค้นเมื่อ 8 January 2022.
16. ↑  "Women's Ranking". *www.fifa.com* (ภาษาอังกฤษ).[*ลิงก์เสีย*]

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฟุตบอลหญิงทีมชาติญี่ปุ่น**

* Official website at JFA.jp (ในภาษาอังกฤษ)
* Japan profile at FIFA.com
* Japan at FIFA.com

| ฟุตบอลญี่ปุ่น |
| --- |
| 

| * ด
* ค
* ก
ฟุตบอลหญิงทีมชาติของสมาพันธ์ฟุตบอลเอเชีย |
| --- |
| เอเชียนคัพหญิง |
| เอเชียตะวันตก (WAFF) | 
* กาตาร์
* คูเวต
* จอร์แดน
* ซาอุดีอาระเบีย
* ซีเรีย
* บาห์เรน
* ปาเลสไตน์
* เยเมน
* เลบานอน
* สหรัฐอาหรับเอมิเรตส์
* อิรัก
* ~~โอมาน~~

 |
| เอเชียกลาง (CAFA) | 
* คีร์กีซสถาน
* เติร์กเมนิสถาน
* ทาจิกิสถาน
* อัฟกานิสถาน
* อิหร่าน
* อุซเบกิสถาน

 |
| เอเชียใต้ (SAFF) | 
* เนปาล
* บังกลาเทศ
* ปากีสถาน
* ภูฏาน
* มัลดีฟส์
* ศรีลังกา
* อินเดีย

 |
| เอเชียตะวันออก (EAFF) | 
* กวม
* เกาหลีใต้
* เกาหลีเหนือ
* จีน
* จีนไทเป
* ญี่ปุ่น
* มองโกเลีย
* มาเก๊า
* หมู่เกาะนอร์เทิร์นมาเรียนา1
* ฮ่องกง

 |
| เอเชียตะวันออกเฉียงใต้ (AFF) | 
* กัมพูชา
* ติมอร์-เลสเต
* ไทย
* ~~บรูไน~~
* พม่า
* ฟิลิปปินส์
* มาเลเซีย
* ลาว
* เวียดนาม
* สิงคโปร์
* ออสเตรเลีย
* อินโดนีเซีย

 |
| ทีมชาติหญิงในอดีต | 
* คาซัคสถาน (ย้ายไปยูฟ่าในปี 2002)
* นิวซีแลนด์ (ก่อตั้งโอเอฟซีในปี 1966)

 |
| 1 ไม่เป็นสมาชิกของฟีฟ่า |

| * ด
* ค
* ก
ญี่ปุ่น ฟุตบอลในประเทศญี่ปุ่น |
| --- |
| 
* สมาคมฟุตบอลญี่ปุ่น
* การแข่งขันระหว่างประเทศ (คิรินคัพ
* คิรินแชลเลนจ์คัพ
* เอสบีเอสคัพ
* อินเตอร์เนชันแนลดรีมคัพรุ่นอายุไม่เกิน 16 ปี)
* ผู้ชนะการแข่งขัน
	+ เจลีก 1
	+ เจลีก 2
	+ เจลีก 3
* บันทึกและสถิติ
* รายชื่อสโมสร
* รายชื่อสนาม
* ฟุตบอลหญิงในประเทศญี่ปุ่น

 |
| ทีมชาติ | 

|  |  |
| --- | --- |
| ชาย | 
* ชุดใหญ่ (ผลการแข่งขัน
* ผู้เล่น
* ผู้จัดการทีม)
* U23
* U20
* U17
* ฟุตซอล
* ฟุตซอล U20
* ฟุตบอลชายหาด

 |
| หญิง | 
* ชุดใหญ่ (ผลการแข่งขัน
* ผู้เล่น
* ผู้จัดการทีม)
* U20
* U17
* ฟุตซอล
* ฟุตซอล U18

 |

 |
| ระบบลีก | 

|  |  |
| --- | --- |
| ชาย | 
* เจลีก
	+ J1
	+ J2
	+ J3
* ฟุตบอลลีก
* ลีกภูมิภาค
	+ การแข่งขันเพื่อเลื่อนชั้น)
	+ ฮกไกโด
	+ โทโฮกุ
	+ คันโต
	+ โฮกูชิเน็ตสึ
	+ โทไก
	+ คันไซ
	+ ชูโงกุ
	+ ชิโกกุ
	+ คีวชู

 |
| หญิง | 
* วีอีลีก
* นาเดชิโกะลีก
	+ ดิวิชัน 1
	+ ดิวิชัน 2
* ลีกภูมิภาค

 |
| ฟุตซอล | 
* เอฟลีก
	+ เอฟวัน1
	+ เอฟทู
* วีเมนส์เอฟลีก

 |

 |
| ถ้วยในประเทศ | 

|  |  |
| --- | --- |
| ชาย | 
* ฟูจิซีร็อกซ์ซูเปอร์คัพ
* ฟุตบอลชิงถ้วยพระราชทานสมเด็จพระจักรพรรดิ
* เจลีกคัพ วายบีซี เลวานคัพ

 |
| หญิง | 
* ฟุตบอลชิงถ้วยพระราชทานสมเด็จพระจักรพรรดินี
* นาเดชิโกะลีกคัพ

 |

 |
| เยาวชน | 

|  |  |
| --- | --- |
| ชาย | 
* ปรินซ์ทากามาโดะโทรฟี
* ฟุตบอลโรงเรียนมัธยมปลาย

 |
| หญิง | 
* ฟุตบอลหญิงโรงเรียนมัธยมปลาย

 |

 |
| วัฒนธรรม | 

|  |  |
| --- | --- |
| นัดประวัติศาสตร์ | 
* *ญี่ปุ่นพบอิรัก (1993)*

 |
| อนิเมะ และ มังงะ | 
* *แข้งเด็กหัวใจนักสู้*
* *ขังดวลแข้ง*
* *กัปตันซึบาสะ*
* *เดย์*
* *ทีมไหนไม่ว่า ข้าต้องชนะ*
* *อินาสึมะอีเลฟเวน*

 |
| คู่แข่ง | 
* National teams
	+ Japan–South Korea
	+ Australia–Japan
	+ China–Japan
	+ North Korea–Japan

 |

 |

แม่แบบ:ทีมกีฬาทีมชาติญี่ปุ่น |

| เกียรติประวัติ |
| --- |
| 

| * ด
* ค
* ก
แชมเปียนฟุตบอลโลกหญิง |
| --- |
| แชมป์ 4 สมัย | สหรัฐ สหรัฐ (1991, 1999, 2015, 2019) |
| แชมป์ 2 สมัย | เยอรมนี เยอรมนี (2003, 2007) |
| แชมป์สมัยเดียว | นอร์เวย์ นอร์เวย์ (1995) • ญี่ปุ่น ญี่ปุ่น (2011) • สเปน สเปน (2023) |

| * ด
* ค
* ก
แชมเปียนเอเชียนคัพหญิง |
| --- |
| 
* **1975:** ธงชาตินิวซีแลนด์ นิวซีแลนด์
* **1977:** สาธารณรัฐจีน สาธารณรัฐจีน
* **1979:** สาธารณรัฐจีน สาธารณรัฐจีน
* **1981:** สาธารณรัฐจีน มู่หลานไทเป
* **1983:** ธงชาติไทย ไทย
* **1986:** ธงชาติจีน จีน
* **1989:** ธงชาติจีน จีน
* **1991:** ธงชาติจีน จีน
* **1993:** ธงชาติจีน จีน
* **1995:** ธงชาติจีน จีน
* **1997:** ธงชาติจีน จีน
* **1999:** ธงชาติจีน จีน
* **2001:** ธงชาติเกาหลีเหนือ เกาหลีเหนือ
* **2003:** ธงชาติเกาหลีเหนือ เกาหลีเหนือ
* **2006:** ธงชาติจีน จีน
* **2008:** ธงชาติเกาหลีเหนือ เกาหลีเหนือ
* **2010:** ธงชาติออสเตรเลีย ออสเตรเลีย
* **2014:** ธงชาติญี่ปุ่น ญี่ปุ่น
* **2018:** ธงชาติญี่ปุ่น ญี่ปุ่น
* **2022:** ธงชาติจีน จีน

 |

แม่แบบ:ทีมฟุตบอลในฟุตบอลโลกหญิง 1991
แม่แบบ:ทีมฟุตบอลในฟุตบอลโลกหญิง 2011
แม่แบบ:ทีมฟุตบอลในฟุตบอลโลกหญิง 2015
แม่แบบ:ทีมฟุตบอลในฟุตบอลโลกหญิง 2019
แม่แบบ:ทีมฟุตบอลในฟุตบอลโลกหญิง 2023 |